text: তমা মির্জা একজন বাংলাদেশী অভিনেত্রী। ২০১৫ সালে নদীজন চলচ্চিত্র অভিনয়ের মাধ্যমে শ্রেষ্ঠ পার্শ্বচরিত্রে অভিনেত্রী বিভাগে তিনি জাতীয় চলচ্চিত্র পুরস্কার লাভ করেন।
  
  ব্যক্তিগত জীবন
  তমা মির্জার শৈশব কাটে বাগেরহাটের কচুয়ায়। সেখানে মাধ্যমিক পাশ করার পর ঢাকায় এসে সিদ্ধেশ্বরী গার্লস কলেজে ভর্তি হন ও ব্যবসায় শিক্ষা বিভাগ থেকে উচ্চমাধ্যমিক পরীক্ষায় অংশগ্রহণ করেন। উচ্চমাধ্যমিকে পাশ করার পর মানারাত ইন্টারন্যাশনাল ইউনিভার্সিটিতে আইন বিষয়ে পড়াশোনা করেন। ২০১৯ সালের ৭ মে তিনি বাংলাদেশি বংশোদ্ভূত কানাডার নাগরিক হিশাম চিশতীর সাথে বিবাহ বন্ধনে আবদ্ধ হন।
  
  অভিনয় জীবন
  এম বি মানিকের বলো না তুমি আমার চলচ্চিত্রের মাধ্যমে ২০১০ সালে তমা চলচ্চিত্রে অভিষিক্ত হন। বেশ কিছু চলচ্চিত্রে পার্শ্বনায়িকা হিসেবে অভিনয় করেন। অনন্ত হীরা পরিচালিত ‘ও আমার দেশের মাটি’ চলচ্চিত্রে নায়িকা হিসেবে অভিনয় করে আলোচিত হন তিনি। ২০১৫ সালে শাহনেওয়াজ কাকলী পরিচালিত ‘নদীজন’ চলচ্চিত্রে পার্শ্বচরিত্রে অভিনয় করে জাতীয় চলচ্চিত্র পুরস্কার লাভ করেন তিনি। এছাড়াও তিনি শাহাদাৎ হোসেন লিটনের ‘অহংকার’, দেবাশীষ বিশ্বাসের ‘চল পালাই’, রয়েল খানের ‘গেইম রিটার্নস’ ও মারিয়া তুষারের ‘গ্রাস’, সাদাত হোসাইনের গহীনের গান চলচ্চিত্রে উল্লেখযোগ্য ভূমিকায় অভিনয় করেছেন। অভিনয়ের পাশাপাশি বিজ্ঞাপন ও নাটকেও অভিনয় করেন তিনি।
  
  চলচ্চিত্র
  বলো না তুমি আমার (২০১০)
  একবার বলো ভালবাসি (২০১১)
   মানিক রতন দুই ভাই (২০১২)
   ইভটিজিং (২০১৩)
   তোমার মাঝে আমি (২০১৩)
   নদীজন (২০১৫)
   গেইম রিটার্নস (২০১৭)
  অহংকার (২০১৭)
   গ্রাস (২০১৭)
  গহীনের গান(২০১৯)
   মিশন আমেরিকা (নির্মাণাধীন)
  ফ্রম বাংলাদেশ (নির্মাণাধীন)
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী চলচ্চিত্র অভিনেত্রী
  বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
  বিষয়শ্রেণী:২০শ শতাব্দীর বাংলাদেশী অভিনেত্রী
title: তমা মির্জা